钦定古今图书集成/明伦汇编/氏族典/第127卷 > 陈鼎
## 钦定古今图书集成/明伦汇编/氏族典/第127卷 > 陈鼎

按《明外史张文明传》：“陈鼎，字大器，其先宣城人。高祖
尚书迪死建文帝难，子孙戍登州卫，遂占籍焉。鼎举
弘治末进士，正德四年，授礼科试给事中，镇守河南。
中官廖堂，福建人也，弟鹏之子铠，冒籍中河南乡试，
鼎上章发其谬，铠遂除名，堂、鹏大恨。会流寇起，鼎陈
弭盗机宜，堂令权幸，激帝怒，下之吏部议，谪汉州判”
官，不许。谓鼎前籍平江伯赀，产有侵盗，下诏狱掠治。
尚书杨一清救之，乃斥为民。世宗立，复故官，迁河南
参议。妖人马隆等为乱，鼎督兵讨平之。改陕西副使，
擢浙江按察使。廉介正直，不通私谒。召为应天府尹，
未任卒。